जिंटा से जब ये पूछा गया कि क्या उन्हें कभी किसी ने फिक्सिंग के लिए संपर्क किया है तो इसके जवाब में उन्होंने कहा, आपको लगता है कि कोई मेरे सामने ऐसा प्रस्ताव रखकर जीवित रहेगा। कम से कम मैं उसे सलाखों के पीछे तो पहुंचा दूंगी। आप इस बात को समझिए कि 10 साल फिल्मों में काम करने के बाद मैं अचानक क्रिकेट के मैदान में पहुंच गई। दस साल तक मैं स्टूडियो और उन कैरेक्टर्स के बीच रही जो हकीकत में होते ही नहीं हैं। क्रिकेट के मैदान में मेरे लिए सबकुछ नया था और मुझे नहीं पता चल रहा था कि क्या हो रहा है।